Μπούρχαρτ Β΄ της Σουηβίας

Ο Μπούρχαρτ Β΄ (, 883/884 - 29 Απριλίου 926) από τον Οίκο των Χουνφριτιδών ήταν δούκας της Σουηβίας (917-926) και κόμης της Ραιτίας. 

Βιογραφία
Ήταν γιος του Μπούρχαρτ Α΄ δούκα της Σουηβίας και της Λιουτγάρδης των Οθωνιδών, κόρης του Λιούντολφ δούκα της Σαξονίας.

Έλαβε μέρος στους πρώτους πολέμους για τη Σουηβία. Ο Οίκος του ήταν από τη Φραγκονία και ίδρυσε τη μονή της Αγ. Μαργαρίτας στο Βάλντκιρχ για να επεκτείνει την επιρροή του στη Ρηνανία. Το 911 ο πατέρας του συνελήφθη με την κατηγορία της εσχάτης προδοσίας και εκτελέστηκε· τότε ο Μπούρχαρτ Β΄ με τη σύζυγό του Ρεγκελίντα μετέβησαν στην Ιταλία, με εντολή του Ερχάνγκερ νέου δούκα της Σουηβίας ή από μόνοι τους, στους συγγενείς τους πέρα από τις Άλπεις. Περί το 913 ο Μπούρχαρτ επέστρεψε από της εξορία και ανέλαβε της πατρικές τήσεις. Το 915 ακολούθησε τον Ερχάνγκερ και τον Αρνούλφο των Λιουπολντιδών δούκα της Βαυαρίας στη μάχη του Βάχλβης. Μετά τη μάχη ο Ερχάνγκερ αυτοανακηρύχθηκε δούκας.

Μετά την εκτέλεση του Έρχανγκερ το 917, ο Μπούρχαρτ Β΄ κατέλαβε τις περιοχές εκείνου και αναγνωρίστηκε γενικά ως δούκας. Το 919 ο Ροδόλφος Β΄ (των Παλαιών Γουέλφων) της Βουργουνδίας κατέλαβε την κομητεία της Ζυρίχης και εισέβαλε στην περιοχή της Κωνσταντίας, που από τότε έγινε το κέντρο και πρακτικά η πρωτεύουσα του δουκάτου της Σουηβίας. Στο Βίντερτουρ όμως ο Ρούντολφ ηττήθηκε από τον Μπούρχαρτ Β΄, που έτσι παγίωσε το δουκάτο και δυνάμωσε τις εδαφικές του διεκδικήσεις στον βασιλιά. Το ίδιο έτος αναγνώρισε τον Ερρίκο Α΄ των Οθωνιδών της Γερμανίας ως δούκα της Σαξονίας και ο Ερρίκος Α΄ ως αντάλλαγμα του χορήγησε δικαιώματα συλλογής φόρων και απονομής των αξιωμάτων σε επισκόπους και ηγουμένους στο δουκάτο του. 

Το 922 πάντρεψε την κόρη του Μπέρτα με τον Ροδόλφο Β΄, έπειτα από ειρήνη τριών ετών. Όταν οι αντίπαλοι του Βερεγγάριου Α΄ της Λομβαρδίας εξέλεξαν τον Ροδόλφο Β΄ ως βασιλιά εκεί, ο Μπούρχαρτ Β΄ τον συνόδευσε στη Λομβαρδία. Το 924 ο Βερεγγάριος Α΄ απεβίωσε και οι αντίπαλοι του Ροδόλφου Β΄ εξέλεξαν τον Ούγος των Μποζονιδών. Ο Μπούρχαρτ Β΄ επιτέθηκε στη Νοβάρρα, που την υπεράσπιζε ο Λάμπερτ αρχιεπίσκοπος του Μιλάνου. Τότε σκοτώθηκε· η χήρα του έκανε δεύτερο γάμο με τον διάδοχό του Χέρμαν Α΄ των Κορραδιδών δούκα της Σουηβίας.

Οικογένεια
Νυμφεύτηκε το 922 τη Ρεγκελίνντα, κόρη του Έμπερχαρντ Α΄ κόμη της Ζυρίχης και είχε τέκνα:
 Γκίζελα π. 905-923/5, ηγουμένη του Βάλντκιρχ.
 Χίχα π. 905-950, παντρεύτηκε τον Βέρνερ Ε΄ των Σαλίων κόμη στη Ρηνανία. Γιος τους ήταν ο:
 Κορράδος ο ερυθρός δούκας της Λωρραίνης.
 Μπούρχαρτ Γ΄ π. 915-973, δούκας της Σουηβίας.
 Μπέρτα π. 907-961, παντρεύτηκε τον Ροδόλφο Β΄ των Παλαιών Γουέλφων της Βουργουνδίας.
 Αντάλρικ απεβ. 973, μοναχός στο αββαείο Άινσηντελν.

Παραπομπές

Πηγές
 Duckett, Eleanor Shipley (1988). Death and Life in the Tenth Century. The University of Michigan Press.
 Jackman, Donald C. (2009). Ius hereditarium Encountered II: Approaches to Reginlint. Editions Enlaplage.
 Köbler, Gerhard, ed. (2007). Historisches Lexikon der Deutschen Länder: Die Deutschen Territorien vom Mittelalter bis zur Gegenwart (in German). C.H. Beck.
 Reuter, Timothy; McKitterick, Rosamond, eds. (1999). "Appendix". The New Cambridge Medieval History: Volume 3, c.900-c.1024. Cambridge University Press.

Κατηγορία:Οίκος των Χουνφριτιδών